ના. આ બધી બીજી દિશાઓનું સૌંદર્ય અને સમૃદ્ધિ તો રોમાંચક છે જ. સૌ સૌને પોતપોતાનો અલગ કીર્તિકળશ છે. પણ અરવિંદ પટેલનો મુકામ આ બધી જ દિશાઓની સફર પછી કોઈક અલગ જ દિશામાં છે, જે રસ્તે કોઈ ગયું જ નથી. એમ પણ બની શકે કે સંગ્રહને મામલે તો અહીં જેમનો ઉલ્લેખ કર્યો એમાંના ઘણા અરવિંદ પટેલ કરતાં કદાચ મોટું કલેકશન (ખાસ તો વિડિયો કલેક્શન) ધરાવતા હોય. એમ છતાં એમાંના કોઈ અરવિંદ પટેલની બરોબરી અમુક મામલે તો કરી શકે તેમ નથી.